Пепа Николова
Пепа Николова Кирова (22 декември 1946 – 22 септември 2006) е българска актриса, родена в град Харманли. Удостоена със званието „актриса“ (Хасково, 1969).

Ранен живот 
През 1965 г. кандидатства в Школата за естрадни певци за радиото и телевизията, където е забелязана от режисьора Вили Цанков. Той я кани в Младежкия театър „Николай Бинев“ и от 1965 г. започва да работи там.

Кариера 
От 1968 г. Пепа Николова е в Държавния театър в Хасково, а от 1979 г. – в Сатиричен театър „Алеко Константинов“.

Член на Съюза на българските филмови дейци.

През 1965 г. я забелязват актьорът Петър Слабаков и режисьорите Ирина Акташева и Христо Писков и я канят да се снима в главната роля в „Понеделник сутрин". Филмът е забранен и остава невидян от публика до 1988 г., когато Съюзът на българските филмови дейци ѝ присъжда – с 22 години закъснение – наградата за най-добра женска роля.

В този филм непрофесионалната актриса играе безработно „паднало момиче с леко поведение“ от провинциален град, което е скептично към всекиго и всичко. Но се увлича по момче, което е различно от другите ѝ познати. А той, идеалист и активист, настоява тя да постъпи на работа в неговата „бригада за комунистически труд“. Филмът не излиза на екран, но режисьорът Вили Цанков я кани в Младежкия театър, където тя получава първи малки роли. След това е в Хасковския театър и от 1979 г. до пенсионирането си – в Сатиричния.

Много популярна я прави ролята на циганката Джалма, влюбена в „бате Серго“ (Стефан Данаилов) в една от сериите на „На всеки километър“ през 1969 г.

През 2002 г. я канят в Александра Аудио, където озвучава Роз от „Таласъми ООД“. Николова дава гласа си и за сериала „Голямото междучасие“.

През последните години от живота си води обичани от зрителите предавания в кабелни телевизии: „По пижама с Пепа Николова“, „Часът на Пепа Николова“ и последното ѝ авторско предаване по телевизия Евроком – „60 минути“.

Умира на 22 септември 2006 г. в София. Погребана е в Централните софийски гробища.

Награди и отличия 
 „Наградата за поддържаща роля“ (колективна) за филма Ева на третия етаж (Карлово, 1987).
 „Наградата за женска роля“ на Съюза на българските филмови дейци за ролята на (Тони) във филма Понеделник сутрин (1989).
 Почетна грамота „за принос в развитието на българската култура“ от община Каварна (2007).

Личен живот 
Пепа Николова има дъщеря от Йосиф Сърчаджиев – Александра Сърчаджиева, която също е актриса.

Телевизионен театър 
 „Братът на Бай Ганя Балкански“ (мюзикъл, 1997) – Извънземната 
 „Хвърчилото“ (1988) (Рада Москова)
 „Под слънцето, близо до морето“ (1982) (Мирон Иванов)
 „Моите непознати“ (1978) (Михаил Величков)

Филмография

Пиеси 
 Вражалец
 Свекърва
 Кабаре
 Сако от велур
 Женско царство
 Балкански синдром
 Преди всичко любов
 И най-мъдрият си е малко прост

Озвучаващи

Източници

Външни препратки 

 
 Пепа Николова в КиноПоиск
 Пепа Николова в Кино-Театр

Български актьори и актриси
Български театрални актьори и актриси
Български озвучаващи актриси
Носители на орден „Св. св. Кирил и Методий“
Родени в Харманли
Починали в София
Погребани в Централните софийски гробища